****

**ประกาศองค์การบริหารส่วนตำบลไสหร้า**

**เรื่อง รับสมัครคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและผู้ดูแลเด็ก**

**เพื่อบรรจุและแต่งตั้งให้ดำรงตำแหน่งพนักงานครู ตำแหน่ง ครูผู้ดูแลเด็ก**

--------------------------------------

 ด้วยองค์การบริหารส่วนตำบลไสหร้า อำเภอฉวาง จังหวัดนครศรีธรรมราช จะดำเนินการสรรหาบุคคลเพื่อบรรจุและแต่งตั้งเป็นพนักงานครู องค์การบริหารส่วนตำบลไสหร้า โดยวิธีการคัดเลือกกรณีมีเหตุพิเศษไม่ต้องสอบแข่งขัน ตามที่ได้รับการจัดสรรอัตราตำแหน่งและเลขที่ตำแหน่งจากกรมส่งเสริมการปกครองท้องถิ่น ตำแหน่ง ครูผู้ดูแลเด็ก จำนวน ๒ อัตรา

 อาศัยอำนาจตามความในประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับการบริหารงานบุคคลพนักงานครูและบุคลากรทางการศึกษาขององค์การบริหารส่วนตำบล ลงวันที่ ๔ เมษายนพ.ศ. ๒๕๔๙ ประกอบกับประกาศคณะกรรมการพนักงานเทศบาลจังหวัดนครศรีธรรมราช เรื่อง กำหนดหลักเกณฑ์และเงื่อนไขการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็กเพื่อบรรจุและแต่งตั้งเป็นพนักงานครูเทศบาล ลงวันที่ ๔ กุมภาพันธ์ พ.ศ.๒๕๕๓ , หนังสือกรมส่งเสริมการปกครองท้องถิ่น ด่วนมาก ที่ มท ๐๘๙๓.๔/ว๑๖๕๕ ลงวันที่ ๑๑ สิงหาคม ๒๕๕๔ และมติคณะกรรมการพนักงานส่วนตำบลจังหวัดนครศรีธรรมราชในการประชุมครั้งที่ ๙/๒๕๕๔ เมื่อวันที่ ๒๖ สิงหาคม ๒๕๕๔ จึงประกาศรับสมัครคัดเลือกกรณีมีเหตุพิเศษไม่ต้องสอบแข่งขัน ตำแหน่ง ครูผู้ดูแลเด็ก สังกัดศูนย์พัฒนาเด็กเล็กขององค์การบริหารส่วนตำบลไสหร้า ดังนี้

**๑. ตำแหน่งที่รับสมัครและอัตราเงินเดือนที่ได้รับ** ๑.๑ ตำแหน่ง ครูผู้ดูแลเด็ก สังกัด ศูนย์พัฒนาเด็กเล็กบ้านไสหร้า จำนวน ๒ อัตรา

 ๑.๒ เงินเดือนที่ได้รับ

 - คุณวุฒิปริญญาตรีทางการศึกษา หลักสูตร ๔ ปี กำหนดอัตราเงินเดือน ๘,๓๔๐ บาท และค่าครองชีพชั่วคราวตามระเบียบกระทรวงการคลัง

 - คุณวุฒิปริญญาตรีทางการศึกษา หลักสูตร ๕ ปี กำหนดอัตราเงินเดือน ๙,๑๔๐ บาท และค่าครองชีพชั่วคราวตามระเบียบกระทรวงการคลัง

**๒. คุณสมบัติผู้มีสิทธิเข้ารับการคัดเลือกกรณีมีเหตุพิเศษไม่ต้องสอบแข่งขันฯ**

 ๒.๑ ดำรงตำแหน่งผู้ดูแลเด็ก และ/หรือ หัวหน้าศูนย์พัฒนาเด็กเล็ก ซึ่งจัดจ้างโดยงบประมาณเงินอุดหนุนจากรัฐและจากเงินรายได้ของท้องถิ่นติดต่อกันมาแล้วไม่น้อยกว่า ๓ ปี และ

 ๒.๒ เป็นผู้มีคุณสมบัติทั่วไป และไม่มีลักษณะต้องห้าม ตามประกาศคณะกรรมการพนักงาน ส่วนตำบลจังหวัดนครศรีธรรมราช เรื่อง หลักเกณฑ์และเงื่อนไขเกี่ยวกับการบริหารงานบุคคลขององค์การบริหาร ส่วนตำบล ลงวันที่ ๙ ธันวาคม ๒๕๔๕ ดังนี้

 ๑) มีสัญชาติไทย

 ๒) มีอายุไม่ต่ำกว่าสิบแปดปีบริบูรณ์

 / ๓) เป็นผู้...

 -๒-

๓) เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ

๔) ไม่เป็นผู้ดำรงตำแหน่งข้าราชการการเมือง

๕) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่คณะกรรมการกลางพนักงานส่วนตำบล(ก.อบต.) กำหนด ดังนี้

 (ก) โรคเรื้อนในระยะติดต่อหรือในระยะที่ปรากฏอาการเป็นที่รังเกียจแก่สังคม

 (ข) วัณโรคในระยะอันตราย

 (ค) โรคเท้าช้างในระยะที่ปรากฏอาการเป็นที่รังเกียจแก่สังคม

 (ง) โรคติดยาเสพติดให้โทษ

 (จ) โรคพิษสุราเรื้อรัง

๖) ไม่เป็นผู้อยู่ในระหว่างถูกสั่งให้พักราชการหรือถูกสั่งให้ออกจากราชการไว้ก่อน ตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น

๗) ไม่เป็นผู้บกพร่องในศีลธรรมอันดี จนเป็นที่รังเกียจของสังคม

๘) ไม่เป็นกรรมการพรรคการเมืองหรือเจ้าหน้าที่ในพรรคการเมือง

๙) ไม่เป็นบุคคลล้มละลาย

๑๐) ไม่เป็นผู้เคยต้องโทษจำคุกโดยคำพิพากษาถึงที่สุดให้จำคุกเพราะกระทำความผิด ทางอาญา เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

๑๑) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ

๑๒) ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงาน

 ๑๓) ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคล ส่วนท้องถิ่น หรือตามกฎหมายอื่น

๒.๓ ผู้ที่ขาดคุณสมบัติ หรือมีลักษณะต้องห้ามตาม (๗) (๙) (๑๐) หรือ (๔) คณะกรรมการพนักงานส่วนตำบล (ก.อบต.จังหวัด) อาจพิจารณายกเว้นให้เข้ารับราชการได้ ส่วนผู้ที่ขาดคุณสมบัติ หรือมีลักษณะต้องห้ามตามข้อ (๑๑) หรือ (๑๒) ถ้าผู้นั้นได้ออกจากงานหรือออกจากราชการเกินสองปีแล้ว และมิใช่เป็นกรณีออกเพราะกระทำความผิดในกรณีทุจริตต่อหน้าที่คณะกรรมการพนักงานส่วนตำบล (ก.อบต.)อาจพิจารณายกเว้นให้เข้ารับราชการได้

๒.๔ ต้องเป็นผู้ปฏิบัติหน้าที่ในศูนย์พัฒนาเด็กเล็กในสังกัด องค์การบริหารส่วนตำบลไสหร้า

 ๒.๕ มีคุณวุฒิไม่ต่ำกว่าปริญญาตรีทางการศึกษา ทุกสาขาวิชาเอก หรือทางอื่นที่ ก.ท. กำหนดเป็นคุณสมบัติเฉพาะสำหรับตำแหน่งนี้ และ

 / ได้ปฏิบัติ...

 -๓-

๒.๖ ได้ปฏิบัติงานหรือเคยปฏิบัติงานเกี่ยวกับการทำงานดูแลพัฒนาเด็กเล็กปฐมวัยของท้องถิ่นติดต่อกันมาแล้วไม่น้อยกว่า ๓ ปี โดยมีหนังสือรับรองการปฏิบัติงานจากนายจ้างหรือหน่วยงานซึ่งระบุถึงลักษณะงานและระยะเวลาที่ได้ปฏิบัติงาน และ

๒.๗ มีใบอนุญาตประกอบวิชาชีพครู กรณีหัวหน้าศูนย์พัฒนาเด็กเล็ก ครูผู้ดูแลเด็ก ผู้ดูแลเด็ก ที่ได้รับการจ้างก่อนการประกาศใช้มาตรฐานกำหนดตำแหน่งดังกล่าว ให้ใช้ใบแทนใบอนุญาตประกอบวิชาชีพครู หนังสือรับรองสิทธิ ใบอนุญาตปฏิบัติการสอน และหนังสืออนุญาตปฏิบัติการสอน ที่คุรุสภาออกให้ได้

๒.๘ ต้องผ่านการประเมินผลการปฏิบัติงานตามเกณฑ์คะแนนและแบบประเมินที่ ก.ท. กำหนด จากคณะกรรมการประเมินผลการปฏิบัติงาน โดยได้คะแนนไม่ต่ำกว่าร้อยละ ๗๕

การประเมินผลการปฏิบัติงาน (คะแนนเต็ม ๓๐๐ คะแนน) ประกอบดัวย

1. องค์ประกอบที่ ๑ งานปฏิบัติการจัดกิจกรรมการเรียนรู้ (คะแนนเต็ม ๑๐๐ คะแนน)
2. องค์ประกอบที่ ๒ งานส่งเสริมการจัดกิจกรรมการเรียนรู้ (คะแนนเต็ม ๑๐๐ คะแนน)
3. ด้านบุคลิกภาพ คุณธรรม จรรยาบรรณ และเจตคติต่อวิชาชีพครู (คะแนนเต็ม ๑๐๐ คะแนน)

 **๓. เอกสารและหลักฐานที่จะต้องนำมายื่นพร้อมใบสมัคร**

ผู้สมัครต้องยื่นใบสมัครด้วยตนเองต่อเจ้าหน้าที่รับสมัครพร้อมหลักฐานซึ่งผู้สมัครได้รับรองสำเนาถูกต้อง และลงลายมือชื่อกำกับไว้ในเอกสารทุกฉบับ ดังต่อไปนี้ ๑. รูปถ่ายหน้าตรงไม่สวมหมวกและไม่ใส่แว่นตาดำ ขนาด ๑ นิ้ว จำนวน ๓ รูป

 (ถ่ายครั้งเดียวกัน) และไม่เกิน ๖ เดือน นับถึงวันรับสมัคร

 ๒. หนังสือรับรองประวัติการปฏิบัติงาน ตามแบบแนบท้ายประกาศนี้
 ๓. สำเนาปริญญาบัตร หรือสำเนาใบระเบียนแสดงผลการเรียน (Transcript) ที่ระบุสาขาที่แสดงให้เห็นว่าเป็นผู้มีคุณวุฒิการศึกษาตรงตามคุณสมบัติเฉพาะสำหรับตำแหน่งที่สมัครสอบ จำนวน ๑ ฉบับ

 ๔. สำเนาทะเบียนบ้าน จำนวน ๑ ฉบับ

๕. สำเนาบัตรประจำตัวประชาชน จำนวน ๑ ฉบับ

๖. ใบรับรองแพทย์ (ออกไม่เกิน ๑ เดือน) นับแต่วันตรวจร่างกาย จำนวน ๑ ฉบับ

 ๗. สำเนาใบอนุญาตประกอบวิชาชีพครู หรือหนังสือรับรองสิทธิหรือใบอนุญาตปฏิบัติการสอน หรือหนังสืออนุญาตปฏิบัติการสอน ที่คุรุสภาออกให้ จำนวน ๑ ฉบับ
 ๙. หลักฐานอื่น ๆ เช่น ใบเปลี่ยนชื่อตัว/ชื่อสกุล (ถ้ามี) จำนวน ๑ ฉบับ

**๔. กำหนดวัน เวลา และสถานที่รับสมัคร**

 ๔.๑ ให้ผู้ประสงค์จะสมัคร ขอรับใบสมัครและยื่นใบสมัครเข้ารับการคัดเลือกกรณีมีเหตุพิเศษ ไม่ต้องสอบแข่งขันฯ โดยกรอกรายละเอียดให้ถูกต้องครบถ้วน พร้อมเอกสารหลักฐานการสมัครด้วยตนเอง ซึ่งผู้สมัครได้

 / รับรอง...

 -๔-

รับรองสำเนาถูกต้องและลงลายมือชื่อกำกับไว้ในเอกสารทุกฉบับ ได้ที่ งานบริหารทั่วไป สำนักปลัดองค์การบริหาร ส่วนตำบล องค์การบริหารส่วนตำบลไสหร้า **ระหว่างวันที่ ๑๗ - ๒๓ พฤศจิกายน ๒๕๕๔ ในวันและเวลาราชการ**

 ๔.๒ สำหรับการสมัครครั้งนี้ ผู้สมัครต้องกรอกเอกสารหลักฐานการสมัครด้วยลายมือตนเองให้ถูกต้องครบถ้วน และรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศ รับสมัคร และหากภายหลังปรากฏว่ามีผู้สมัครได้กรอกข้อมูลผิดพลาดหรือมีคุณสมบัติดังกล่าวไม่ครบถ้วนหรือไม่ถูกต้อง องค์การบริหารส่วนตำบลไสหร้า จะถือว่าเป็นผู้ขาดคุณสมบัติในการบรรจุและแต่งตั้งเป็นพนักงานครูในสังกัดองค์การบริหารส่วนตำบลไสหร้า

 **๕. ค่าธรรมเนียมในการสมัครสอบคัดเลือก**

 **ผู้สมัครจะต้องเสียค่าธรรมเนียมในการสมัคร ตำแหน่งละ ๒๐๐ บาท (สองร้อยบาทถ้วน) ค่าธรรมเนียมในการสมัคร จะไม่จ่ายคืนไม่ว่ากรณีใดๆ เว้นแต่มีการยกเลิกการสรรหาและการเลือกสรรครั้งนี้ทั้งหมด เนื่องจากมีการทุจริตหรือส่อไปในทางทุจริต จึงให้จ่ายคืนค่าธรรมเนียมการสมัครแก่ผู้สมัครเฉพาะผู้ที่มิได้มีส่วนเกี่ยวข้องกับการทุจริตหรือส่อไปในทางทุจริต**

 **๖. การประกาศรายชื่อผู้มีสิทธิเข้ารับการคัดเลือก และกำหนดวัน เวลา สถานที่ดำเนินการคัดเลือก** องค์การบริหารส่วนตำบลไสหร้า จะประกาศรายชื่อผู้มีสิทธิเข้ารับการคัดเลือก และกำหนดวัน เวลา และสถานที่ดำเนินการคัดเลือก **ภายในวันที่ ๓๐ พฤศจิกายน ๒๕๕๔** โดยปิดประกาศ ณ ป้ายประชาสัมพันธ์ ที่ทำการองค์การบริหารส่วนตำบลไสหร้า และทาง [www.SAIRA.GO.TH](http://www.SAIRA.GO.TH)

 **๗. หลักเกณฑ์และวิธีการคัดเลือก**

 องค์การบริหารส่วนตำบลไสหร้า จะดำเนินการคัดเลือกโดยประเมินความเหมาะสมกับตำแหน่งและการสัมภาษณ์ ผู้ผ่านการคัดเลือกต้องมีผลคะแนนดังต่อไปนี้

 ๗.๑ คะแนนการประเมินความเหมาะสมกับตำแหน่ง (๑๐๐ คะแนน) ตามแบบประเมินที่ ก.ท.กำหนด (โดยผู้ผ่านการประเมินความเหมาะสมกับตำแหน่งต้องได้คะแนนไม่น้อยกว่าร้อยละ ๘๐ )

 ๗.๒ คะแนนการทดสอบความรู้ ความสามารถในตำแหน่ง (๑๐๐ คะแนน) โดยใช้วิธีการสอบสัมภาษณ์ (โดยผู้ผ่านการประเมินความเหมาะสมกับตำแหน่งต้องได้คะแนน ไม่น้อยกว่าร้อยละ ๗๐ )

 **๘. การประกาศผลการคัดเลือก** องค์การบริหารส่วนตำบลไสหร้า จะประกาศผลการคัดเลือกฯ **ภายในวันที่ ๙ ธันวาคม ๒๕๕๔**

 โดยปิดประกาศ ณ ป้ายประชาสัมพันธ์ ที่ทำการองค์การบริหารส่วนตำบลไสหร้า และทาง [www.SAIRA.GO.TH](http://www.SAIRA.GO.TH)

 **๙. การขึ้นบัญชีและการยกเลิกการขึ้นบัญชี**

 องค์การบริหารส่วนตำบลไสหร้า จะขึ้นบัญชีผู้ผ่านการคัดเลือกกรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและผู้ดูแลเด็ก โดยเรียงลำดับจากผู้สอบได้คะแนนรวมสูงสุดลงมาตามลำดับ ในกรณีที่มี

 / ผู้ได้คะแนน...

 -๕-

ผู้ได้คะแนนรวมเท่ากัน ให้ผู้ได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาค

ความเหมาะสมกับตำแหน่งเท่ากัน ให้ผู้ได้คะแนนภาคความรู้ความสามารถในตำแหน่งมากกว่าเป็นผู้อยู่ในลำดับที่สูงกว่า ถ้าได้คะแนนภาคความรู้ความสามารถในตำแหน่งเท่ากัน ให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า

 กรณีที่มีผู้ผ่านการคัดเลือกมากกว่าจำนวนตำแหน่งว่าง องค์การบริหารส่วนตำบลไสหร้า อาจขึ้นบัญชีผู้ผ่านการคัดเลือกได้เป็นระยะเวลาไม่เกิน ๒ ปี และภายหลังมีตำแหน่งว่างเพิ่มอีกก็อาจบรรจุและแต่งตั้งผู้ผ่านการคัดเลือกที่เหลืออยู่ในลำดับที่ถัดไปตามประกาศผลการคัดเลือกนั้น หรือดำเนินการคัดเลือกใหม่ก็ได้ ทั้งนี้ให้อยู่ใน ดุลยพินิจขององค์การบริหารส่วนตำบลไสหร้า

 **๑๐. การบรรจุและแต่งตั้ง**

 องค์การบริหารส่วนตำบลไสหร้า จะบรรจุและแต่งตั้งผู้ผ่านการคัดเลือกกรณีมีเหตุพิเศษที่ไม่ต้องสอบแข่งขันเป็นพนักงานครู ในตำแหน่งครูผู้ดูแลเด็ก โดยต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราชก่อน ทั้งนี้ ผู้ได้รับการบรรจุและแต่งตั้งจะต้องดำรงตำแหน่งครูผู้ดูแลเด็ก ณ ศูนย์พัฒนาเด็กเล็กในสังกัดองค์การบริหารส่วนตำบลไสหร้าเป็นเวลาอย่างน้อย ๒ ปี และต้องผ่านการประเมินตามหลักเกณฑ์ ก.ท. ว่าด้วยการเตรียมความพร้อมและพัฒนาอย่างเข้มในตำแหน่งครูผู้ช่วย จึงจะบรรจุแต่งตั้งให้ดำรงตำแหน่งครู รับเงินเดือนอันดับ คศ.๑ และสามารถโอน (ย้าย) ไปดำรงตำแหน่งอื่นและองค์กรปกครองส่วนท้องถิ่นอื่นได้

 อนึ่ง การบรรจุและแต่งตั้งผู้คัดเลือกได้ หากองค์การบริหารส่วนตำบลไสหร้าตรวจสอบภายหลังว่ามีคุณสมบัติไม่ตรงตามมาตรฐานกำหนดตำแหน่ง หรือมีคุณสมบัติไม่ถูกต้องครบถ้วนในการสมัครเข้ารับการคัดเลือก กรณีมีเหตุพิเศษไม่ต้องสอบแข่งขันสำหรับหัวหน้าศูนย์พัฒนาเด็กเล็กและครูผู้ดูแลเด็ก องค์การบริหารส่วนตำบลไสหร้าขอสงวนสิทธิ์ในการบรรจุและแต่งตั้ง

 จึงประกาศให้ทราบโดยทั่วกัน

 ประกาศ ณ วันที่ ๒๗ ตุลาคม พ.ศ. ๒๕๕๔

 ( นางนาตยา แซ่อึ่ง )

 ปลัดองค์การบริหารส่วนตำบลไสหร้า ปฏิบัติหน้าที่

 นายกองค์การบริหารส่วนตำบลไสหร้า